Source: https://eur-lex.europa.eu/legal-content/RO/TXT/?uri=CELEX:32019R1780
Timestamp: 2020-08-03 10:03:41+00:00

Document:
Regulamentul de Punere în Aplicare (UE) 2019/1780 al Comisiei din 23 septembrie 2019 de stabilire a formularelor standard pentru publicarea anunțurilor în domeniul achizițiilor publice și de abrogare a Regulamentului de punere în aplicare (UE) 2015/1986 (formulare electronice) (Text cu relevanță pentru SEE)
REGULAMENTUL DE PUNERE ÎN APLICARE (UE) 2019/1780 AL COMISIEI
din 23 septembrie 2019
de stabilire a formularelor standard pentru publicarea anunțurilor în domeniul achizițiilor publice și de abrogare a Regulamentului de punere în aplicare (UE) 2015/1986 („formulare electronice”)
având în vedere Directiva 2014/23/UE a Parlamentului European și a Consiliului din 26 februarie 2014 privind atribuirea contractelor de concesiune (4), în special articolul 33 alineatul (1),
având în vedere Directiva 2014/24/UE a Parlamentului European și a Consiliului din 26 februarie 2014 privind achizițiile publice și de abrogare a Directivei 2004/18/CE (5), în special articolul 51 alineatul (1), articolul 75 alineatul (3) și articolul 79 alineatul (3),
având în vedere Directiva 2014/25/UE a Parlamentului European și a Consiliului din 26 februarie 2014 privind achizițiile efectuate de entitățile care își desfășoară activitatea în sectoarele apei, energiei, transporturilor și serviciilor poștale și de abrogare a Directivei 2004/17/CΕ (6), în special articolul 71 alineatul (1), articolul 92 alineatul (3) și articolul 96 alineatul (2) primul paragraf,
în urma consultării Comitetului consultativ pentru achizițiile publice,
Directivele 89/665/CEE și 2014/24/UE prevăd că anumite contracte de achiziții publice de lucrări, de bunuri și de servicii trebuie să facă obiectul unei publicări în Jurnalul Oficial al Uniunii Europene. Anunțurile prevăzute pentru publicare trebuie să conțină toate informațiile stipulate în directivele menționate.
Directivele 92/13/CEE și 2014/25/UE prevăd că anumite contracte de achiziții de lucrări, de bunuri și de servicii din sectoarele apei, energiei, transporturilor și serviciilor poștale trebuie să facă obiectul unei publicări în Jurnalul Oficial al Uniunii Europene.
Directiva 2009/81/CE prevede că anumite contracte de achiziții de lucrări, de bunuri și de servicii din domeniul apărării și securității trebuie să facă obiectul unei publicări în Jurnalul Oficial al Uniunii Europene. Anunțurile prevăzute pentru publicare trebuie să conțină toate informațiile stipulate în directiva menționată.
Directivele 89/665/CEE, 92/13/CEE și 2014/23/UE prevăd că anumite contracte de concesiuni de lucrări și de servicii trebuie să facă obiectul unei publicări în Jurnalul Oficial al Uniunii Europene. Anunțurile prevăzute pentru publicare trebuie să conțină toate informațiile stipulate în directivele menționate.
Regulamentul de punere în aplicare (UE) 2015/1986 al Comisiei (7) stabilește formularele standard prevăzute de Directivele 89/665/CEE, 92/13/CEE, 2009/81/CE, 2014/23/UE, 2014/24/UE și 2014/25/UE.
Achizițiile publice fac obiectul unei transformări digitale, astfel cum se descrie în Comunicarea Comisiei privind ameliorarea pieței unice (8), precum și în Comunicarea Comisiei privind transformarea achizițiilor publice pentru ca acestea să funcționeze în și pentru Europa (9). Formularele standard au un rol esențial în această transformare.
Pentru a asigura eficacitatea formularelor standard într-un mediu digital, este necesară adaptarea formularelor standard prevăzute în Regulamentul de punere în aplicare (UE) 2015/1986. Având în vedere numărul și amploarea adaptărilor necesare, Regulamentul de punere în aplicare (UE) 2015/1986 ar trebui înlocuit.
Astfel cum se prevede la articolul 33 alineatul (2) din Directiva 2014/23/UE, la articolul 51 alineatul (2) din Directiva 2014/24/UE, la articolul 71 alineatul (2) din Directiva 2014/25/UE, anunțurile sunt mai degrabă fișiere electronice decât documente pe (suport de) hârtie. Pentru a respecta principul înregistrării unice din cadrul guvernării electronice și, în consecință, pentru a reduce sarcina administrativă și a spori fiabilitatea datelor, precum și pentru a facilita publicarea voluntară a anunțurilor a căror valoare este sub pragul UE sau care sunt bazate pe acorduri-cadru, ar trebui stabilite formulare standard care să poată fi completate automat cu informații din precedentele anunțuri, specificații tehnice, oferte, contracte, registre administrative naționale și din alte surse de date. În cele din urmă, completarea manuală a acestor formulare nu ar mai fi necesară; în schimb, formularele respective ar trebui să fie generate automat de sisteme informatice.
Pentru a se evita problemele legate de implementare, formularele standard trebuie să fie concepute ținându-se seama de sistemele informatice în care vor fi implementate. Printre acestea se numără sistemele de schimburi de date, interfețele pentru utilizatori care validează datele introduse manual și site-urile web de publicare ce prezintă informații din anunțuri. Informațiile ar trebui să fie prezentate astfel încât fie ușor de accesat de către operatorii economici și de alți utilizatori.
Pentru a permite o implementare adaptată la particularitățile naționale, statele membre și autoritățile acestora ar trebui să beneficieze de o marjă semnificativă de flexibilitate atunci când își instituie sistemele de software. În special, ar trebui să fie posibilă afișarea în orice ordine și sub orice etichetă a câmpurilor prevăzute de prezentul regulament, atât timp cât semnificația etichetelor corespunde descrierilor stabilite de prezentul regulament. Pentru a răspunde diferitelor nevoi de la nivel național, regional și local, câmpurile stabilite de prezentul regulament ca fiind opționale la nivelul UE nu trebuie neapărat să fie afișate pentru utilizatorii finali (de exemplu, cumpărătorii nu sunt obligați să le vadă sau să le completeze) sau, dimpotrivă, pot fi impuse în mod obligatoriu la nivel național, regional sau local.
Data aplicării prezentului regulament și data abrogării Regulamentului de punere în aplicare (UE) 2015/1986 ar trebui să reflecte perioada de timp necesară pentru pregătirea versiunilor electronice ale formularelor standard utilizate pentru schimburile efective de date.
Pentru a reflecta evoluțiile nevoilor și tehnologiilor statelor membre în domeniul datelor din sectorul achizițiilor, asigurând în același timp conformitatea cu articolul 52 alineatul (2) din Directiva 2014/24/UE, cu articolul 72 alineatul (2) din Directiva 2014/25/UE și cu articolul 32 alineatul (5) din Directiva 2009/81/CE, în prezentul regulament ar trebui adăugate noi câmpuri în mod periodic. Comisia va urmări îndeaproape aceste evoluții și va colecta alte tipuri de feedback de la utilizatori, iar anual va reexamina necesitatea de a actualiza prezentul regulament. Actualizările respective nu ar trebui să implice modificări obligatorii ale sistemelor de software din statele membre, cu excepția cazului în care acest lucru este inevitabil,
(1) Prezentul regulament stabilește următoarele formulare standard:
„Planificare”
„Procedură concurențială”
„Notificare prealabilă a atribuirii directe”
„Rezultat”
„Modificarea contractului”
„Schimbare”
(2) Formularele standard menționate la alineatul (1) constau în câmpurile stabilite în anexă.
Formularele standard menționate la articolul 1 sunt utilizate pentru publicarea în Jurnalul Oficial al Uniunii Europene a următoarelor anunțuri:
„Formular de planificare”: pentru anunțuri menționate la articolul 27 alineatul (2), la articolul 28 alineatul (3) și la articolul 48 alineatul (1) din Directiva 2014/24/UE; la articolul 45 alineatul (2), la articolul 67 alineatul (1) din Directiva 2014/25/UE și la articolul 30 alineatul (1) și articolul 33 alineatul (3) din Directiva 2009/81/CE;
„Formular de concurență”: pentru anunțuri menționate la articolul 48 alineatul (2), la articolul 49, la articolul 75 alineatul (1) literele (a) și (b) și la articolul 79 alineatul (1) din Directiva 2014/24/UE; la articolul 67 alineatul (2), la articolul 68, la articolul 69, la articolul 92 alineatul (1) literele (a), (b) și (c) și la articolul 96 alineatul (1) primul paragraf din Directiva 2014/25/UE; la articolul 31 alineatele (1) și (3) din Directiva 2014/23/UE, precum și la articolul 30 alineatul (2) și la articolul 52 alineatul (1) din Directiva 2009/81/CE;
„Formular de notificare prealabilă a atribuirii directe”: pentru anunțuri menționate la articolul 3a din Directivele 89/665/CEE și 92/13/CEE;
„Formular cu rezultate”: pentru anunțuri menționate la articolul 50, la articolul 75 alineatul (2) și la articolul 79 alineatul (2) din Directiva 2014/24/UE; la articolul 70, la articolul 92 alineatul (2) și la articolul 96 alineatul (1) al treilea paragraf din Directiva 2014/25/UE; la articolul 32 din Directiva 2014/23/UE și la articolul 30 alineatul (3) din Directiva 2009/81/CE;
„Formular de modificare a contractului”: pentru anunțuri menționate la articolul 72 alineatul (1) din Directiva 2014/24/UE; la articolul 89 alineatul (1) din Directiva 2014/25/UE și la articolul 43 alineatul (1) din Directiva 2014/23/UE;
„Formular de schimbare”: pentru schimbarea sau anularea anunțurilor enumerate mai sus.
Regulamentul de punere în aplicare (UE) 2015/1986 se abrogă începând cu 25 octombrie 2023.
Se aplică începând cu 14 noiembrie 2022.
Adoptat la Bruxelles, 23 septembrie 2019.
(7) Regulamentul de punere în aplicare (UE) 2015/1986 al Comisiei din 11 noiembrie 2015 de stabilire a formularelor standard pentru publicarea anunțurilor în domeniul achizițiilor publice și de abrogare a Regulamentului de punere în aplicare (UE) nr. 842/2011 (JO L 296, 12.11.2015, p. 1).
(8) Comunicare a Comisiei către Parlamentul European, Consiliu, Comitetul Economic și Social European și Comitetul Regiunilor (COM/2015/0550).
(9) Comunicare a Comisiei către Parlamentul European, Consiliu, Comitetul Economic și Social European și Comitetul Regiunilor (COM/2017/0572).
Formularele standard conțin câmpuri. Un formular standard care conține informații adecvate în câmpurile sale este un anunț.
Formularele standard și anunțurile utilizează câmpuri obligatorii și opționale.
În formularele standard și în anunțuri trebuie incluse câmpuri obligatorii, care trebuie să conțină informații, cu excepția cazului în care sunt îndeplinite anumite condiții (a se vedea mai jos).
În formularele standard și în anunțuri pot fi incluse câmpuri opționale, care pot conține informații.
Formatele și procedurile pentru transmiterea anunțurilor, stabilite conform punctului 3 din anexa VIII la Directiva 2014/24/UE, din anexa IX la Directiva 2014/25/UE și din anexa VI la Directiva 2009/81/CE, precum și conform punctului 2 din anexa IX la Directiva 2014/23/UE, trebuie să includă condițiile în care câmpurile obligatorii nu sunt aplicabile. Aceste condiții țin exclusiv seama de contextul unui anunț concret sau al unei proceduri (de exemplu, câmpurile legate de acorduri-cadru nu sunt obligatorii în cazul în care o procedură nu include un acord-cadru).
Formatele și procedurile de trimitere a anunțurilor stabilesc de asemenea câmpurile obligatorii și opționale pentru anunțurile publicate în conformitate cu articolul 51 alineatul (6) din Directiva 2014/24/UE, cu articolul 71 alineatul (6) din Directiva 2014/25/UE și cu articolul 31 din Directiva 2009/81/CE.
În tabelele 1 și 2 de mai jos sunt enumerate câmpurile utilizate în formularele și anunțurile standard individuale.
INSTRUCȚIUNI PENTRU CITIREA TABELULUI 1
Formularele standard din coloana 1 utilizează câmpurile menționate în coloana 2 (și enumerate în tabelul 2) atunci când sunt utilizate pentru publicarea anunțurilor menționate în coloana 3. Pentru o mai bună lizibilitate, coloana 4 conține descrierea coloanei 3. În plus, orice formular sau anunț standard poate conține câmpuri din documentul european de achiziție unic instituit prin Regulamentul de punere în aplicare (UE) 2016/7 al Comisiei (1).
Formulare, anunțuri și câmpuri
Formularul standard:
conține câmpurile enumerate în:
atunci când este utilizat pentru publicarea anunțurilor menționate în:
(descrierea anunțului)
Tabelul 2, coloana 1
Articolul 48 alineatul (1) din Directiva 2014/24/UE
Anunț privind publicarea unui anunț de intenție pe un profil de cumpărător – directivă generală
Tabelul 2, coloana 2
Articolul 67 alineatul (1) din Directiva 2014/25/UE
Anunț privind publicarea unui anunț orientativ periodic pe un profil de cumpărător – directivă sectorială
Tabelul 2, coloana 3
Articolul 30 alineatul (1) al treilea paragraf din Directiva 2009/81/CE
Anunț privind publicarea unui anunț de intenție pe un profil de cumpărător – directivă privind apărarea
Tabelul 2, coloana 4
Anunț de intenție utilizat numai pentru informare - directivă generală
Tabelul 2, coloana 5
Anunț orientativ periodic utilizat numai pentru informare - directivă sectorială
Tabelul 2, coloana 6
Articolul 30 alineatul (1) din Directiva 2009/81/CE
Anunț de intenție utilizat numai pentru informare - directivă privind apărarea
Tabelul 2, coloana 7
Articolul 27 alineatul (2) din Directiva 2014/24/UE
Articolul 28 alineatul (3) din Directiva 2014/24/UE
Anunț de intenție utilizat pentru scurtarea termenelor de primire a ofertelor - directivă generală
Tabelul 2, coloana 8
Articolul 45 alineatul (2) din Directiva 2014/25/UE
Anunț orientativ periodic utilizat pentru scurtarea termenelor de primire a ofertelor - directivă sectorială
Tabelul 2, coloana 9
Articolul 33 alineatul (3) din Directiva 2009/81/CE
Anunț de intenție utilizat pentru scurtarea termenelor de primire a ofertelor - directivă privind apărarea
Procedură concurențială
Tabelul 2, coloana 10
Articolul 48 alineatul (2) din Directiva 2014/24/UE
Anunț de intenție utilizat ca invitație la procedura concurențială de ofertare – directivă generală, regim standard
Tabelul 2, coloana 11
Articolul 67 alineatul (2) din Directiva 2014/25/UE
Anunț orientativ periodic utilizat ca invitație la procedura concurențială de ofertare – directivă sectorială, regim standard
Tabelul 2, coloana 12
Articolul 75 alineatul (1) litera (b) din Directiva 2014/24/UE
Anunț de intenție utilizat ca invitație la procedura concurențială de ofertare – directivă generală, regim simplificat
Tabelul 2, coloana 13
Articolul 92 alineatul (1) litera (b) din Directiva 2014/25/UE
Anunț orientativ periodic utilizat ca invitație la procedura concurențială de ofertare – directivă sectorială, regim simplificat
Tabelul 2, coloana 14
Articolul 31 alineatul (3) din Directiva 2014/23/UE
Anunț de intenție utilizat ca invitație la procedura concurențială de ofertare – directivă privind concesiunile, regim simplificat
Tabelul 2, coloana 15
Articolul 68 din Directiva 2014/25/UE
Articolul 92 alineatul (1) litera (c) din Directiva 2014/25/UE
Anunț privind existența unui sistem de calificare - directivă sectorială
Tabelul 2, coloana 16
Articolul 49 din Directiva 2014/24/UE
Anunț de participare - directivă generală, regim standard
Tabelul 2, coloana 17
Articolul 69 din Directiva 2014/25/UE
Anunț de participare - directivă sectorială, regim standard
Tabelul 2, coloana 18
Articolul 30 alineatul (2) din Directiva 2009/81/CE
Anunț de participare - directivă privind apărarea, regim standard
Tabelul 2, coloana 19
Articolul 31 alineatul (1) din Directiva 2014/23/UE
Anunț de concesionare - directivă privind concesiunile, regim standard
Tabelul 2, coloana 20
Articolul 75 alineatul (1) litera (a) din Directiva 2014/24/UE
Anunț de participare - directivă generală, regim simplificat
Tabelul 2, coloana 21
Articolul 92 alineatul (1) litera (a) din Directiva 2014/25/UE
Anunț de participare - directivă sectorială, regim simplificat
Tabelul 2, coloana 22
Articolul 52 alineatul (1) din Directiva 2009/81/CE
Anunț de subcontractare - directivă privind apărarea
Tabelul 2, coloana 23
Articolul 79 alineatul (1) din Directiva 2014/24/UE
Anunț de concurs de proiecte – directivă generală, proiect
Tabelul 2, coloana 24
Articolul 96 alineatul (1) primul paragraf din Directiva 2014/25/UE
Anunț de concurs de proiecte – directivă sectorială, proiect
Notificare prealabilă a atribuirii directe (NPAD)
Tabelul 2, coloana 25
Articolul 3a din Directiva 89/665/CEE
Anunț de transparență ex ante voluntară - directivă generală
Tabelul 2, coloana 26
Articolul 3a din Directiva 92/13/CEE
Anunț de transparență ex ante voluntară - directivă sectorială
Tabelul 2, coloana 27
Articolul 64 din Directiva 2009/81/CE
Anunț de transparență ex ante voluntară - directivă privind apărarea
Tabelul 2, coloana 28
Articolul 3a din Directivele 89/665/CEE și 92/13/CEE
Anunț de transparență ex ante voluntară - directivă privind concesiunile
Tabelul 2, coloana 29
Articolul 50 din Directiva 2014/24/UE
Anunț de atribuire a contractului – directivă generală, regim standard
Tabelul 2, coloana 30
Articolul 70 din Directiva 2014/25/UE
Anunț de atribuire a contractului – directivă sectorială, regim standard
Tabelul 2, coloana 31
Articolul 30 alineatul (3) din Directiva 2009/81/CE
Anunț de atribuire a contractului – directivă privind apărarea, regim standard
Tabelul 2, coloana 32
Articolul 32 alineatul (2) (trimitere la anexa VII) din Directiva 2014/23/UE
Anunț de atribuire a concesiunii - directivă privind concesiunile, regim standard
Tabelul 2, coloana 33
Articolul 75 alineatul (2) din Directiva 2014/24/UE
Anunț de atribuire a contractului – directivă generală, regim simplificat
Tabelul 2, coloana 34
Articolul 92 alineatul (2) din Directiva 2014/25/UE
Anunț de atribuire a contractului – directivă sectorială, regim simplificat
Tabelul 2, coloana 35
Articolul 32 alineatul (2) (trimitere la anexa VIII) din Directiva 2014/23/UE
Anunț de atribuire a concesiunii – directivă privind concesiunile, regim simplificat
Tabelul 2, coloana 36
Articolul 79 alineatul (2) din Directiva 2014/24/UE
Anunț privind rezultatul concursului de proiecte – directivă generală, proiect
Tabelul 2, coloana 37
Articolul 96 alineatul (1) al doilea paragraf din Directiva 2014/25/UE
Anunț privind rezultatul concursului de proiecte – directivă sectorială, proiect
Tabelul 2, coloana 38
Articolul 72 alineatul (1) din Directiva 2014/24/UE
Anunț de modificare a contractului – directivă generală
Tabelul 2, coloana 39
Articolul 89 alineatul (1) din Directiva 2014/25/UE
Anunț de modificare a contractului – directivă sectorială
Tabelul 2, coloana 40
Articolul 43 alineatul (1) din Directiva 2014/23/UE
Anunț de modificare a contractului – directivă privind concesiunile
orice alt formular standard și secțiunile privind anunțul și schimbarea din tabelul 2
care modifică oricare dintre anunțurile enumerate mai sus
Anunț de schimbare
INSTRUCȚIUNI PENTRU CITIREA TABELULUI 2
Prima coloană conține informații cu privire la imbricarea câmpului sau a secțiunii. Fiecare câmp sau secțiune cu un nivel de „+ +”, „+ + +” și „+ + + +” este imbricată în cea mai apropiată secțiune situată deasupra ei care are un număr mai mic de „+”.
Cea de a doua și cea de a treia coloană conțin denumirile și descrierile câmpurilor (sau ale secțiunilor).
A patra coloană conține unul dintre următoarele tipuri de date:
„Indicator”: Acest câmp conține cuvântul „Da” sau „Nu”.
„Cod”: Acest câmp conține valori dintr-o listă predefinită.
„Data”: Acest câmp conține o dată și informații temporale mai detaliate (cum ar fi ora și zona de fus orar), după caz.
„Durata”: Acest câmp conține o durată.
„Identificator”: Acest câmp conține o serie de informații care permit identificarea unică.
„Număr”: Acest câmp conține un număr.
„Text”: Acest câmp conține un text.
„URL”: Acest câmp conține o adresă electronică, de obicei un localizator uniform de resurse (de exemplu, o adresă de internet).
„Valoare”: Acest câmp conține un număr care indică o valoare monetară (fără taxa pe valoarea adăugată) și codul monedei din lista codurilor monedelor.
„-”: Acest rând reprezintă o secțiune. Câmpurile sunt grupate în secțiuni.
Formatele și procedurile de trimitere a anunțurilor, astfel cum se menționează mai sus, trebuie să specifice, de asemenea, listele de coduri și identificatorii aplicabili.
Anumite tipuri de date (de exemplu data, durata, identificatorul, textul, valoarea) pot consta în mai multe subcâmpuri.
Coloanele rămase precizează care dintre formularele și anunțurile standard utilizează aceste câmpuri drept câmpuri obligatorii („M”) și opționale („O”). Capetele coloanelor 1-40 corespund numerelor din cea de a doua coloană a tabelului 1 din prezenta anexă.
TERMINOLOGIA UTILIZATĂ ÎN TABELUL 2
„Organizație” se referă la o persoană juridică sau fizică sau la o entitate publică;
„Cumpărător” se referă la o autoritate contractantă, o entitate contractantă, un contractant din domeniul apărării, o organizație internațională sau o organizație care atribuie un contract subvenționat de o autoritate contractantă, cu excepția cazului în care cele menționate mai sus sunt o asociație de organizații care nu este o organizație în sine, caz în care fiecare organizație individuală este considerată „cumpărător”.
„Câștigător” se referă la un ofertant declarat câștigător (inclusiv ofertantul câștigător al unui acord-cadru) sau (în cazul concursurilor de proiecte) la un câștigător, cu excepția cazului în care ofertantul câștigător sau câștigătorul constă într-un grup de organizații care nu este o organizație în sine, caz în care fiecare organizație individuală este considerată „câștigătoare”.
„Procedură de achiziții” se referă la o procedură de achiziții publice sau la un concurs de proiecte.
„Ofertă” se referă la o ofertă sau (în cazul concursurilor de proiecte) la un proiect.
„Cerere de participare” se referă la o cerere de participare sau (în cazul concesiunilor) la o candidatură.
„Anunț de intenție” se referă la un anunț de informare prealabilă sau (în cazul Directivei 2014/25/UE) la un anunț orientativ periodic.
„TED” (Tenders Electronic Daily) este versiunea online a Suplimentului la Jurnalul Oficial al Uniunii Europene.
Notă: Prezentul tabel este disponibil pe site-ul web al Comisiei cu informații suplimentare într-un format de tabel mai ușor de citit.
Câmpuri din formularele și anunțurile standard
Informații de bază privind anunțul.
Identificatorul procedurii
Identificatorul procedurii europene de achiziții publice, un identificator unic al unei proceduri de achiziții publice. Includerea acestui identificator în toate versiunile publicate ale anunțului în cauză (de exemplu, la publicarea pe TED, pe portaluri de publicare naționale, pe portaluri de publicare regionale) permite identificarea unică a procedurilor de achiziții din UE.
Identificatorul anunțului
Identificatorul anunțului de achiziții publice în Uniunea Europeană Includerea acestui identificator în orice versiune publicată a anunțului în cauză (de exemplu pe TED, pe portaluri de publicare naționale, pe portaluri de publicații regionale) permite identificarea unică a anunțurilor de achiziții publice în UE.
Versiunea anunțului
Versiunea anunțului. Menționarea versiunii anunțului permite, de exemplu, evitarea erorilor cauzate de trimiterea simultană a mai multor anunțuri de schimbare.
Temeiul juridic procedural
Temeiul juridic (de exemplu, o directivă sau un regulament european, legislația națională) în temeiul căruia are loc procedura de achiziție.
Tip de formular
Tipul de formular în conformitate cu legislația în materie de achiziții.
Tipul de anunț în conformitate cu legislația privind achizițiile.
Data de expediere a anunțului
Data și ora la care anunțul a fost trimis către TED.
Data preferată de publicare a anunțului
Data preferată de publicare a anunțului pe TED (de exemplu, pentru a se evita publicarea într-o zi de sărbătoare națională).
Anunț privind limba oficială
Limba (limbile) în care anunțul respectiv este oficial disponibil. Aceste versiuni lingvistice au aceeași validitate juridică.
Planificare anterioară
Informații privind un anunț de intenție sau un alt anunț similar legat de anunțul în cauză. Aceste informații pot fi diferite pentru fiecare lot. În cazul unui anunț de intenție utilizat numai pentru informare, aceste informații pot fi diferite în ceea ce privește o parte a anunțului care ar putea deveni ulterior un lot sau o procedură de sine stătătoare.
Identificatorul planificării prealabile
Identificatorul unui anunț de intenție sau al unui alt anunț similar legat de anunțul în cauză.
Identificatorul unei părți a planificării prealabile
Identificatorul unei părți dintr-un anunț de intenție sau dintr-un alt anunț similar legat de anunțul în cauză.
Informații privind organizația. Aceste informații pot fi diferite pentru fiecare lot, pentru fiecare contract, pentru fiecare ofertă etc. În cazul unui anunț de intenție utilizat numai pentru informare, aceste informații pot fi diferite în ceea ce privește o parte a anunțului care poate deveni ulterior un lot sau o procedură de sine stătătoare.
Identificatorul secțiunilor din anunț referitoare la organizație
Un identificator al uneia sau mai multor secțiuni din prezentul anunț. Informațiile din secțiunea privind organizația se referă la secțiunea sau secțiunile în cauză.
Denumirea oficială a organizației.
Identificatorul organizației
Un identificator al organizației. Trebuie precizați toți identificatorii organizației.
Denumirea unei părți a organizației
Denumirea unei părți a unei organizații (de exemplu, departamentul relevant al unui cumpărător de mari dimensiuni).
Strada organizației
Numele străzii, al drumului, al bulevardului etc., unde se află adresa fizică a organizației și alte elemente de identificare (de exemplu, numărul clădirii).
Orașul organizației
Numele localității (municipiu, oraș sau sat) unde se află adresa fizică a organizației.
Codul poștal al organizației
Codul poștal al adresei fizice a organizației.
Subdiviziunea țării organizației
Locul adresei fizice a organizației în conformitate cu nomenclatorul comun al unităților teritoriale de statistică (NUTS). Trebuie utilizat codul nomenclatorului NUTS3.
Codul țării organizației
Țara în care se află adresa fizică a organizației.
Punctul de contact al organizației
Numele departamentului sau al altui punct de contact pentru comunicarea cu organizația. Pentru a se evita prelucrarea inutilă a datelor cu caracter personal, punctul de contact poate permite identificarea unei persoane fizice numai atunci când este necesar [în sensul Regulamentului (UE) 2016/679 și al Regulamentului (UE) 2018/1725)].
Adresa de e-mail a organizației
Adresa de e-mail pentru contactarea organizației. Pentru a se evita prelucrarea inutilă a datelor cu caracter personal, e-mailul ar putea permite identificarea unei persoane fizice numai atunci când este necesar (în sensul Regulamentului general privind protecția datelor).
Numărul de telefon de contact al organizației
Numărul de telefon pentru contactarea organizației. Pentru a se evita prelucrarea inutilă a datelor cu caracter personal, telefonul poate permite identificarea unei persoane fizice numai atunci când este necesar (în sensul Regulamentului general privind protecția datelor).
Numărul de fax de contact al organizației
Numărul de fax pentru contactarea organizației Pentru a se evita prelucrarea inutilă a datelor cu caracter personal, faxul poate permite identificarea unei persoane fizice numai atunci când este necesar (în sensul Regulamentului general privind protecția datelor).
Adresa de internet a organizației
Site-ul web al organizației
eDelivery Gateway (portalul de livrare electronică) al organizației
Adresa URL (localizator uniform de resurse) a organizației pentru schimbul de date și de documente.
Organizație persoană fizică
Organizația este o persoană fizică
Rolul organizației în cadrul procedurii de achiziții (de exemplu, cumpărător, câștigător). Un anunț trebuie să includă toate organizațiile care sunt implicate în procedură și care au rolul de cumpărător; un câștigător; un organism de soluționare a căilor de atac; un cumpărător care achiziționează bunuri și/sau servicii destinate altor cumpărători; un cumpărător care atribuie contracte de achiziții publice sau încheie acorduri-cadru pentru lucrări, bunuri sau servicii destinate altor cumpărători.
Subrolul organizației
Subrolul organizației în cadrul procedurii de achiziții publice (de exemplu, liderul de grup, organizația care furnizează informații suplimentare cu privire la procedura de achiziții).
Informații suplimentare privind cumpărătorul.
Profilul URL al cumpărătorului
Site-ul web pe care cumpărătorul publică informații privind procedurile de achiziții (de exemplu, anunțuri, documente de achiziții).
Tipul juridic al cumpărătorului
Tipul de cumpărător în conformitate cu legislația în materie de achiziții (de exemplu, autoritate guvernamentală centrală, organism de drept public, întreprindere de stat).
Entitatea contractantă cu rol de cumpărător
Cumpărătorul este o entitate contractantă.
Activitatea autorității contractante
Principala activitate a autorității contractante.
Activitatea entității contractante
Principala activitate a entității contractante.
Informații suplimentare despre câștigător, ofertant sau subcontractant
Dimensiunea câștigătorului
Dimensiunea câștigătorului, a ofertantului sau a subcontractantului (de exemplu, microîntreprindere, întreprindere mică, întreprindere mijlocie).
Naționalitatea beneficiarului efectiv al câștigătorului
Naționalitatea (sau naționalitățile) beneficiarului (beneficiarilor) efectiv(i) al(ai) câștigătorului, ofertantului sau subcontractantului, astfel cum a(u) fost publicată (publicate) în registrul (registrele) prevăzut(e) de legislația de combatere a spălării banilor. Dacă nu există un astfel de registru (de exemplu, în cazul unor contractanți din afara UE), atunci informații echivalente din alte surse.
Câștigător cotat pe piață
Naționalitatea (sau naționalitățile) beneficiarului (beneficiarilor) efectiv(i) al(ai) câștigătorului, ofertantului sau subcontractantului nu este (sunt) publicată (publicate) în registrul (registrele) prevăzut(e) de legislația de combatere a spălării banilor, deoarece câștigătorul este cotat pe o piață reglementată (de exemplu, o bursă de valori) care asigură o transparență adecvată în conformitate cu legislația privind combaterea spălării banilor.
Informații privind scopul. Aceste informații trebuie furnizate pentru ansamblul achiziției și, de asemenea, pentru fiecare lot, dacă există. În cazul unui anunț de intenție utilizat numai pentru informare, aceste informații pot fi diferite în ceea ce privește o parte a anunțului care ar putea deveni ulterior un lot sau o procedură de sine stătătoare.
Identificator intern
Identificatorul intern utilizat pentru dosarele referitoare la procedura de achiziții sau la lot înainte de furnizarea unui identificator al procedurii (provenind, de exemplu, de la sistemele utilizate de cumpărător pentru gestionarea documentelor sau pentru planificarea achizițiilor).
Natura principală
Natura principală (de exemplu, lucrări) a ceea ce este achiziționat. În cazul achizițiilor mixte (de exemplu, o aceeași procedură pentru lucrări și servicii), natura principală poate fi, de exemplu, cea cu valoarea estimată cea mai mare. Aceste informații trebuie furnizate pentru întreaga procedură.
Natură suplimentară
Natura (de exemplu, servicii) a ceea ce este achiziționat în plus față de natura principală.
Denumirea procedurii de achiziții publice sau a lotului.
Descrierea naturii și a cantității a ceea ce este achiziționat sau a necesităților și cerințelor care ar trebui să fie îndeplinite în cadrul acestei proceduri sau al acestui lot. În cazul unui anunț de modificare, descrierea achiziției înainte și după modificare.
Valoarea maximă estimată a procedurii de achiziție sau a lotului. Estimarea se referă la estimarea efectuată la momentul lansării invitației la procedura concurențială de ofertare. Valoare maximă înseamnă o valoare care acoperă toate contractele ce urmează să fie atribuite în cadrul unui acord-cadru sau al unui sistem dinamic de achiziții, pe întreaga durată a acestora, incluzând opțiunile și reînnoirile.
Valoare maximă estimată a unui grup de loturi în cazul unui acord-cadru
Informații privind valoarea maximă estimată care poate fi cheltuită într-un acord-cadru în cazul unui grup de loturi. Aceste informații pot fi furnizate atunci când valoarea maximă estimată a unui grup de loturi este mai mică decât suma valorilor estimate ale loturilor individuale din acest grup (de exemplu, în cazul în care același buget este împărțit pentru mai multe loturi).
Valoare maximă estimată a unui grup de loturi în cazul unui acord-cadru - identificator de loturi
Identificatorii loturilor. Aceste loturi formează un grup a cărui valoare maximă estimată este mai mică decât suma valorilor maxime individuale estimate ale tuturor loturilor luate împreună (de exemplu, atunci când același buget este împărțit pentru mai multe loturi).
Valoarea maximă estimată care poate fi cheltuită într-un acord-cadru în cazul unui grup de loturi. Aceste informații pot fi furnizate atunci când valoarea maximă estimată a unui grup de loturi este mai mică decât suma valorilor estimate ale loturilor individuale din acest grup (de exemplu, în cazul în care același buget este împărțit pentru mai multe loturi). „Estimată” se referă la estimarea din momentul lansării invitației la procedura concurențială de ofertare. Valoare maximă înseamnă o valoare care acoperă toate contractele ce urmează să fie atribuite în cadrul unui acord-cadru pe întreaga durată a acestuia, incluzând opțiunile și reînnoirile.
Informații privind clasificarea (clasificările) care descrie (descriu) achiziția. Trebuie să se utilizeze vocabularul comun privind achizițiile publice (CPV). În plus, pot fi utilizate și alte clasificări [de exemplu, sistemul de clasificare anatomic, terapeutic și chimic (ATC) pentru produse farmaceutice al Organizației Mondiale a Sănătății sau Nomenclatorul dispozitivelor medicale în temeiul Regulamentului (UE) 2017/745], dacă sunt puse la dispoziție de Oficiul pentru Publicații al UE.
Tipul clasificării
Tipul de clasificare care descrie achiziția (de exemplu, vocabularul comun privind achizițiile publice).
Codul clasificării principale
Codul corespunzător clasificării ce caracterizează cel mai bine achiziția.
Coduri de clasificare suplimentare
Un cod suplimentar corespunzător clasificării ce caracterizează, de asemenea, achiziția.
Numărul de unități necesare.
Unitatea corespunzătoare bunului, serviciului sau lucrării, de exemplu ore sau kilograme. În cazul în care codul CPV este o livrare care nu necesită o altă unitate (de exemplu, autoturisme), nu este necesar să se precizeze nicio unitate, iar cantitatea se consideră a fi un număr, de exemplu „numărul de autoturisme”.
Cumpărătorul își rezervă dreptul (nu este o obligație) de a efectua achiziții suplimentare de la contractant (atât timp cât contractul este valabil).
Descrierea opțiunilor
Descrierea opțiunilor.
Achiziție al cărei obiectiv este probabil să fie inclus și în altă procedură în viitorul apropiat. (de exemplu, un serviciu municipal care face în mod regulat obiectul unei oferte. Aceasta nu include atribuirea de contracte multiple în cadrul unui sistem unic de calificare, al unui acord-cadru sau al unui sistem dinamic de achiziții.)
Descrierea recurenței
Orice informații suplimentare despre recurență (de exemplu, calendarul estimat).
Locul efectuării
Informații privind locul principal de executare a lucrărilor, în cazul lucrărilor, locul principal de livrare în cazul bunurilor sau locul principal de prestare în cazul serviciilor. Dacă locul efectuării activității acoperă mai multe zone de nivel NUTS 3 (de exemplu, o autostradă, o rețea națională de centre de ocupare a forței de muncă), trebuie furnizate toate codurile relevante. Aceste informații pot fi diferite pentru fiecare lot. În cazul unui anunț de intenție utilizat numai pentru informare, aceste informații pot fi diferite în ceea ce privește o parte a anunțului care ar putea deveni ulterior un lot sau o procedură de sine stătătoare.
Strada locului efectuării
Numele străzii, drumului, bulevardului unde se află locul efectuării și identificarea detaliată a acestuia (de exemplu, numărul clădirii).
Localitatea în care se află locul efectuării
Numele localității (municipiul, orașul sau satul) unde se află locul efectuării.
Codul poștal al locului efectuării
Codul poștal al locului efectuării.
Subdiviziunea țării în care se află locul efectuării
Locul în conformitate cu nomenclatorul comun al unităților teritoriale de statistică (NUTS). Trebuie utilizat codul nomenclatorului NUTS3.
Codul țării locului efectuării
Țara în care se află locul efectuării.
Locul efectuării serviciilor - altul
Există alte restricții privind locul efectuării (de exemplu, „oriunde în Spațiul Economic European”, „oriunde în țara respectivă”).
Informații suplimentare privind locul efectuării
Informații suplimentare privind locul efectuării.
Informații privind durata contractului, a acordului-cadru, a sistemului dinamic de achiziții sau a sistemului de calificare. Acestea trebuie să includă orice opțiuni și reînnoiri. Aceste informații pot fi diferite pentru fiecare lot. În cazul unui anunț de intenție utilizat numai pentru informare, aceste informații pot fi diferite în ceea ce privește o parte a anunțului care ar putea deveni ulterior un lot sau o procedură de sine stătătoare.
Data de începere a duratei
Data (estimată) de începere a contractului, a acordului-cadru, a sistemului dinamic de achiziții sau a sistemului de calificare.
Perioada duratei
Perioada (estimată) de la începutul până la sfârșitul contractului, al acordului-cadru, al sistemului dinamic de achiziții sau al sistemului de calificare. Aceasta trebuie să includă orice opțiuni și reînnoiri.
Data de sfârșit a duratei
Data (estimată) la care va lua sfârșit contractul, acordul-cadru, sistemul dinamic de achiziții sau sistemul de calificare.
Durata - altele
Durata este necunoscută, nelimitată etc.
Nr. maxim reînnoiri
Numărul maxim de reînnoiri ale contractului. Prin reînnoire, cumpărătorul își rezervă dreptul (adică nu este vorba de o obligație) de a reînnoi contractul (și anume, de a prelungi durata acestuia) fără o nouă procedură de achiziții. De exemplu, un contract poate fi valabil un an, iar cumpărătorul poate păstra o posibilitate de reînnoire a acestuia (de exemplu, o dată, de două ori) pentru încă trei luni, în cazul în care acesta este mulțumit de serviciile pe care le-a primit.
Descrierea reînnoirii
Orice alte informații cu privire la reînnoire (reînnoiri).
Informații privind fondurile Uniunii Europene utilizate pentru finanțarea achiziției. Aceste informații pot fi diferite în funcție de lot.
Achiziția publică este finanțată, cel puțin parțial, de fonduri ale Uniunii Europene, cum ar fi fondurile structurale și de investiții europene sau granturi acordate de Uniunea Europeană.
Informații privind procedura de achiziții publice.
Drept transnațional
Dreptul aplicabil atunci când cumpărători din țări diferite efectuează achiziții împreună în cadrul unei proceduri unice de achiziții publice.
Tipul de procedură de achiziții publice (de exemplu, în conformitate cu tipurile prevăzute în directivele privind achizițiile publice).
Principalele caracteristici ale procedurii [de exemplu, descrierea etapei (etapelor) individuale] și informații privind documentele în care pot fi găsite regulile complete ale procedurii. Aceste informații trebuie furnizate în cazul în care procedura nu este una dintre cele menționate în directivele privind achizițiile publice. Acesta poate fi, de exemplu, cazul concesiunilor, al serviciilor sociale și al altor servicii specifice, precum și în cazul publicării voluntare a procedurilor de achiziții publice având valoarea sub pragurile de achiziții publice din UE.
Termenul pentru primirea cererilor de participare sau a ofertelor în cadrul acestei proceduri poate fi redus din motive de urgență.
Justificarea procedurii accelerate
Justificarea utilizării procedurii accelerate.
Codul justificării atribuirii directe
O justificare pentru utilizarea unei proceduri care permite atribuirea directă de contracte, adică a unei proceduri care nu necesită publicarea unei invitații la procedura concurențială de ofertare în Jurnalul Oficial al Uniunii Europene.
Identificatorul unei proceduri anterioare care a justificat atribuirea directă
Un identificator al unei proceduri anterioare care justifică utilizarea unei proceduri ce permite atribuirea directă de contracte, adică justifică o procedură care nu necesită publicarea unei invitații la procedura concurențială de ofertare în Jurnalul Oficial al Uniunii Europene.
Textul justificării atribuirii directe
Justificarea utilizării unei proceduri care permite atribuirea directă de contracte, adică a unei proceduri care nu necesită publicarea unei invitații la procedura concurențială de ofertare în Jurnalul Oficial al Uniunii Europene.
Numărul maxim de loturi autorizat
Numărul maxim de loturi pentru care un ofertant poate depune oferte.
Ofertă necesară pentru toate loturile
Ofertantul trebuie să prezinte oferte pentru toate loturile.
Numărul maxim de loturi care pot fi atribuite
Numărul maxim de loturi pentru care se (poate) pot atribui (un) contract(e) unui singur ofertant.
Atribuirea unui grup de loturi
Ofertanții pot depune oferte nu numai pentru loturi individuale, ci și pentru grupurile de loturi prezentate aici. Cumpărătorul poate apoi să compare ofertele depuse pentru grupuri de loturi cu cele pentru loturi individuale și să evalueze care dintre opțiuni îndeplinește cel mai bine criteriile de atribuire. Fiecare grup de loturi trebuie să aibă criterii clare de atribuire.
Identificatorul grupului de loturi
Identificatorul unui grup de loturi din procedură.
Identificatorul loturilor dintr-un grup
Un identificator al mai multor loturi din cadrul procedurii respective. Aceste loturi formează un grup de loturi pentru care poate fi depusă și evaluată o singură ofertă.
Informații privind a doua etapă a unei proceduri în două etape. Aceste informații pot fi diferite în funcție de lot.
Numărul minim de candidați
Numărul minim de candidați care urmează să fie invitați pentru a doua etapă a procedurii.
Indicatorul numărului maxim de candidați
Există un număr maxim de candidați care urmează să fie invitați pentru a doua etapă a procedurii.
Numărul maxim de candidați
Numărul maxim de candidați care urmează să fie invitați pentru a doua etapă a procedurii.
Reducere progresivă
Procedura se va desfășura în mai multe etape. În fiecare etapă, unii participanți pot fi eliminați.
Nu este necesară nicio negociere
Cumpărătorul își rezervă dreptul de a atribui contractul pe baza ofertelor inițiale fără alte negocieri.
Recompense și juriu
Informații privind recompensele și juriul unui concurs de proiecte. Aceste informații pot fi diferite în funcție de lot.
Informații cu privire la valoarea și numărul premiului pentru un câștigător din cadrul concursului de proiecte (de exemplu, „10 000 EUR - locul 1”, „5 000 EUR - locul 2”).
Valoarea premiului, dacă este cazul, pentru câștigătorul concursului de proiecte.
Loc eligibil pentru acordarea unui premiu
Locul (de exemplu, primul loc, al doilea loc) care primește premiul în cadrul unui concurs.
Contract de servicii ulterior
Orice contract de achiziții de servicii încheiat în urma concursului va fi atribuit unuia dintre câștigătorii concursului.
Informații suplimentare privind contractele ulterioare, premiile și plățile (de exemplu, premii nepecuniare, plăți pentru participare).
Decizie cu caracter obligatoriu a juriului
Decizia juriului este obligatorie pentru cumpărător.
Numele membrului juriului
Numele membrului juriului.
Numele unui participant deja selectat. Este posibil ca un participant să fi fost selectat încă din momentul publicării anunțului de concurs de proiecte, deoarece, de exemplu, informațiile cu privire la participarea unui arhitect de renume mondial sunt menite să promoveze concursul în rândul altor potențiali participanți.
Scurtă descriere a criteriilor privind situația personală a ofertanților care poate duce la excluderea acestora. Aceasta trebuie să includă o listă a tuturor acestor criterii și să indice informațiile necesare (de exemplu, declarație pe propria răspundere, documentația). Aceasta poate include și motive specifice de excludere la nivel național.
Informații privind criteriile (sau criteriul) de selecție. Trebuie să fie enumerate toate criteriile. Aceste informații pot fi diferite în funcție de lot.
Tipul criteriilor de selecție
Criteriile (sau criteriul) privesc (privește), de exemplu, capacitatea economică și financiară sau capacitatea tehnică și profesională.
Criteriu de selecție utilizat
Criteriile (sau criteriul) tipului în cauză sunt (este) utilizat(e), neutilizat(e) sau (în cazul unui anunț de intenție utilizat ca invitație la procedura concurențială de ofertare sau pentru scurtarea termenelor) utilizarea nu este cunoscută încă.
Denumirea criteriilor de selecție
Denumirea criteriilor (sau a criteriului) de selecție.
Descrierea criteriilor de selecție
Descrierea pe scurt a criteriului sau a criteriilor de selecție, inclusiv cerințele minime, informațiile obligatorii (de exemplu, declarație pe proprie răspundere, documentație) și modul în care criteriul sau criteriile vor fi utilizate pentru selecționarea candidaților care urmează să fie invitați să participe la a doua etapă a procedurii (dacă a fost stabilit un număr maxim de candidați).
Criterii de selecție pentru invitația la a doua etapă
Criteriile (sau criteriul) vor (va) fi utilizat(e) (doar) pentru a selecta candidații care urmează să fie invitați să participe la cea de-a doua etapă a procedurii (dacă a fost stabilit un număr maxim de candidați).
Număr legat de criteriile de selecție pentru invitația la a doua etapă
Informații privind un număr legat de criteriile (sau de criteriul) de selecție utilizat(e) pentru selectarea candidaților care urmează să fie invitați să participe la a doua etapă a procedurii.
Un număr legat de criteriile (sau de criteriul) de selecție.
Număr legat de criteriile de selecție pentru invitația la a doua etapă - ponderare
Informații care precizează dacă numărul asociat unui criteriu de selecție (sau unor criterii de selecție) este o ponderare (de exemplu, un procentaj).
Număr legat de criteriile de selecție pentru invitația la a doua etapă - prag
Informații care precizează dacă numărul aferent unui criteriu de selecție (sau unor criterii de selecție) este un tip de prag (de exemplu, un punctaj minim, un număr maxim de oferte care au obținut cel mai mare punctaj).
Informații cu privire la orice alte cerințe de participare la procedură și termenii care reglementează viitorul contract. Cerințele trebuie să includă o descriere a metodelor pe baza cărora vor fi verificate contractele. Aceste informații pot fi diferite pentru fiecare lot. În cazul unui anunț de intenție utilizat numai pentru informare, aceste informații pot fi diferite în ceea ce privește o parte a anunțului care ar putea deveni ulterior un lot sau o procedură de sine stătătoare.
Participare rezervată
Informații care precizează dacă participarea este rezervată unor organizații specifice (de exemplu, ateliere protejate, organizații care au o misiune de serviciu public).
Calificarea personalului însărcinat cu executarea
Dacă trebuie să fie specificate numele și calificările profesionale ale personalului însărcinat cu executarea contractului.
Autorizare de securitate
Este necesară o autorizare de securitate.

References: articolul 33
 articolul 51
 articolul 75
 articolul 79
 articolul 71
 articolul 92
 articolul 96
 articolul 33
 articolul 51
 articolul 71
 articolul 52
 articolul 72
 articolul 32
 articolul 1
 articolul 27
 articolul 28
 articolul 48
 articolul 45
 articolul 67
 articolul 30
 articolul 33
 articolul 48
 articolul 49
 articolul 75
 articolul 79
 articolul 67
 articolul 68
 articolul 69
 articolul 92
 articolul 96
 articolul 31
 articolul 30
 articolul 52
 articolul 3
 articolul 50
 articolul 75
 articolul 79
 articolul 70
 articolul 92
 articolul 96
 articolul 32
 articolul 30
 articolul 72
 articolul 89
 articolul 43
 articolul 51
 articolul 71
 articolul 31

Articolul 48

Articolul 67

Articolul 30

Articolul 30

Articolul 27

Articolul 28

Articolul 45

Articolul 33

Articolul 48

Articolul 67

Articolul 75

Articolul 92

Articolul 31

Articolul 68

Articolul 92

Articolul 49

Articolul 69

Articolul 30

Articolul 31

Articolul 75

Articolul 92

Articolul 52

Articolul 79

Articolul 96

Articolul 3

Articolul 3

Articolul 64

Articolul 3

Articolul 50

Articolul 70

Articolul 30

Articolul 32

Articolul 75

Articolul 92

Articolul 32

Articolul 79

Articolul 96

Articolul 72

Articolul 89

Articolul 43